หน่วยยุทธวิธีตำรวจ

ไฟล์:Counter-terrorism training of the Osaka Prefectural Police.jpg|thumb|เจ้าหน้าที่หน่วยตำรวจปราบจลาจลตำรวจจังหวัดโอซากะ จับกุมผู้ต้องสงสัยระหว่างการฝึก
หน่วยยุทธวิธีตำรวจ (police tactical unit: PTU) เป็นหน่วยตำรวจเฉพาะทางที่ได้รับการฝึกพร้อมอุปกรณ์สำหรับรับมือกับสถานการณ์ที่อยู่นอกเหนือความสามารถของหน่วยบังคับใช้กฎหมายทั่วไป เนื่องจากระดับความรุนแรง (หรือความเสี่ยงต่อความรุนแรง) ของสถานการณ์สูง ภารกิจของหน่วยยุทธวิธีตำรวจอาจจะรวมไปถึง: การดำเนินการตรวจค้นตามหมายค้นที่มีความเสี่ยงและการจับกุมบุคคลอันตรายตามหมายจับ จับกุมหรือยุติความรุนแรงจากบุคคลอันตรายหรือบุคคลที่มีอาการความผิดปกติทางจิตที่ติดอาวุธ และแทรกแซงสถานการณ์ที่มีความเสี่ยงสูง เช่น การดวลปืน, การปิดล้อม, การจับตัวประกัน และการก่อการร้ายp=99-103

**คำนิยาม**
ไฟล์:Bundesarchiv B 145 Bild-F054217-0020, Bundesgrenzschutz, GSG 9.jpg|thumb|right|จีเอสจี 9 (ภาพการปฏิบัติการและเฮลิคอปเตอร์ของหน่วยในปี พ.ศ. 2521) ก่อตั้งขึ้นเมื่อเดือนกันยายน พ.ศ. 2515 หลังจากการสังหารหมู่ที่มิวนิกเพื่อต่อสู้กับการก่อการร้าย และเป็นหนึ่งในหน่วยยุทธวิธีตำรวจหน่วยแรก ๆp=39-40
หน่วยยุทธวิธีตำรวจ เป็นหน่วยเฉพาะทางที่ประกอบไปด้วยบุคลากรที่ได้รับการคัดเลือกและการฝึกชุดทักษะสำหรับปฏิบัติงานตามหน้าที่ความรับผิดชอบของหน่วย ตามหลักการใช้กำลัง รวมไปถึงกำลังร้ายแรงสำหรับการต่อต้านการก่อการร้าย หน่วยยุทธวิธีตำรวจมียุทโธปกรณ์เฉพาะด้านทั้งของตำรวจและทหารสำหรับปฏิบัติการp=45 และอาจจะได้รับการฝึกเกี่ยวกับทักษะการเจรจาต่อรองในสถานการณ์วิกฤติด้วยp=35
หน่วยยุทธวิธีตำรวจอาจเป็นส่วนหนึ่งของกองกำลังตำรวจภายใต้อำนาจของเจ้าหน้าที่พลเรือนp=40 หรือกองกำลังแบบภูธรภายใต้อำนาจของเจ้าหน้าที่พลเรือน (กระทรวงมหาดไทย) หรือกระทรวงกลาโหมที่อาจจะมีสถานะทางการทหารp=40 หน่วยงานอื่น ๆ ของรัฐบาลอาจมีการตั้งหน่วยพิเศษขึ้นมาเพื่อเทียบเคียงกัน มีการฝึก และยุทโธปกรณ์ที่ใกล้เคียงกัน เช่น หน่วยยามชายแดน หน่วยยามฝั่ง ศุลกากร หรือหน่วยทัณฑ์ ทั้งนี้ขึ้นอยู่กับประเทศp=44
ในสหรัฐ หน่วยยุทธวิธีตำรวจรู้จักกันในชื่อของ หน่วยอาวุธและยุทธวิธีพิเศษ (สวาต)p=15 คำนี้มาจากกรมตำรวจฟิลาเดลเฟียและกรมตำรวจลอสแอนเจลิสในช่วงคริสต์ทศวรรษ 1960p=15 ในออสเตรเลีย รัฐบาลกลางใช้คำว่ากลุ่มยุทธวิธีตำรวจ (police tactical group: PTG) ในขณะที่สหภาพยุโรปใช้คำว่าหน่วยแทรกแซงพิเศษสำหรับหน่วยยุทธวิธีตำรวจต่อต้านการก่อการร้ายระดับชาติ

**ลักษณะเฉพาะ**
ไฟล์:FBI SWAT anti-hijacking response.jpg|thumb|หน่วยสวาตของเอฟบีไอ ระหว่างการฝึกสถานการณ์การจี้เครื่องบินที่ฐานทัพอากาศคีสเลอร์ ในรัฐมิสซิสซิปปี
หน่วยยุทธวิธีตำรวจมีความคล้ายคลึงกันกับหน่วยรบพิเศษของกองทัพ เช่น การจัดหน่วย การคัดเลือก การฝึก ยุทโธปกรณ์ และวิธีการในการปฏิบัติการ หน่วยยุทธวิธีตำรวจคล้ายกับหน่วยทหาร ไม่มีความหลากหลายทางเพศ ทำให้มีสมาชิกที่เป็นเพศหญิงน้อย
สำหรับ "ปฏิบัติการต่อต้านการก่อการร้ายบางอย่าง เช่น การช่วยเหลือตัวประกัน มีการกำหนดบทบาท ยุทธวิธี และกองกำลังมาบรรจบกัน เมื่อนำไปใช้กับความขัดแย้งด้วยอาวุธหรือบทบาทตำรวจ" นอกเหนือจากการต่อต้านการก่อการร้ายแล้ว บทบาทของตำรวจและหน่วยทหารยังมีความแตกต่างกัน ในส่วนของหน่วยทหารสามารถส่งผลในการใช้กำลังที่ได้รับอนุญาตสูงสุดเพื่อการรบกับกองกำลังของข้าศึก ในขณะที่หน่วยตำรวจสามารถใช้กำลังเพียงเล็กน้อยให้พอที่จะปราบผู้ต้องสงสัยในคดีอาญา รวมไปถึงการเจรจาต่อรองp=23

**ดูเพิ่ม**
 รายชื่อหน่วยยุทธวิธีตำรวจ- รายชื่อหน่วยยุทธวิธีตำรวจของไทย- รายชื่อหน่วยรบพิเศษของกองทัพ

**หมายเหตุ**

**อ้างอิง**

**บรรณานุกรม**
 isbn=9623616023- url=https://atlas-book.eu- trans-title=Police-Special units of Europe History-Tasks-Operations

**แหล่งข้อมูลอื่น**
 หน่วยยุทธวิธีตำรวจ